ТЕХНИКАЛЫҚ СИПАТТАМА
графикалық есептеу үдеткіші (GPU) бар физикалық серверді жалға беру қызметтерін көрсетуге
1. ЖАЛПЫ ТАЛАПТАР
1.1. Осы техникалық сипаттама Астана қаласындағы Тапсырыс берушінің деректерді өңдеу орталығында (ДӨО) есептеу ресурстарын тікелей орналастыруға және пайдалануға арналған графикалық есептеу үдеткіші (GPU) бар физикалық серверді (бұдан әрі – Сервер) жалға беру қызметтерін сатып алу үшін әзірленді.
1.2. Қызметтерді көрсетудің мақсаты Тапсырыс берушіге мынадай міндеттерді орындауға арналған бөлінген физикалық есептеу қуаттарын ұсыну болып табылады:
· машиналық оқыту;
· жасанды интеллект;
· үлкен деректер массивтерін өңдеу және талдау;
· жоғары өнімді есептеулер (HPC);
· Тапсырыс берушінің есептеу ресурстарын қарқынды пайдаланатын өзге де міндеттерін орындау.
1.3. Жеткізуші Тапсырыс берушіге физикалық бөлінген GPU-серверді ұсынуға міндетті. Сервердің есептеу ресурстары виртуализацияланбауы және үшінші тұлғалардың ресурстарымен ортақ пайдалануға берілмеуі тиіс, егер Тапсырыс берушінің техникалық талаптарында өзгеше тікелей көзделмесе.
1.4. Сервер осы техникалық сипаттамада көрсетілген Тапсырыс берушінің ДӨО-да тікелей орналастырылуы тиіс.
1.5. Жеткізуші жабдықты ДӨО-ға жеткізуді, монтаждауды, серверлік сөреге орнатуды, қосуды, бастапқы баптауды және жабдықты пайдалануға беруді қамтамасыз етуге міндетті.
1.6. Серверді жеткізуге, монтаждауға, қосуға, баптауға және пайдалануға беруге байланысты барлық шығындар Қызметтердің құнына енгізілуі тиіс.
1.7. Сервер Тапсырыс берушіге толық жұмысқа жарамды күйде ұсынылуы және оны толыққанды пайдалану үшін қажетті барлық аппараттық компоненттерді, оның ішінде:
· GPU;
· CPU;
· жедел жад;
· жинақтауыштар;
· желілік адаптерлер;
· контроллерлер;
· қуат көздері;
· салқындату жүйелері;
· қашықтан басқару құралдары;
· қажетті кабельдер мен жиынтықтауыштарды қамтуы тиіс.
1.8. Егер шартта өзгеше көзделмесе, ұсынылатын жабдыққа меншік құқығы шарттың қолданылу мерзімі ішінде Жеткізушіде сақталады.
1.9. Жеткізуші Сервердің Тапсырыс берушінің қолданыстағы инфрақұрылымымен, оның ішінде серверлік және желілік жабдықпен, деректерді сақтау жүйелерімен және ақпараттық қауіпсіздік құралдарымен үйлесімділігін қамтамасыз етуге міндетті.
1.10. Сервердің Интернет желісіне қолжетімділігі көзделмейді. Сервердің желілік өзара әрекеттесуі тек Тапсырыс берушінің ақпараттық жүйелерімен, желілерімен және ресурстарымен жүзеге асырылады.
1.11. Серверді Интернет желісіне қосуға Тапсырыс берушімен алдын ала жазбаша келісілген жағдайда ғана жол беріледі.
2. ОРНАЛАСТЫРУ ЖӘНЕ ПАЙДАЛАНУ ТАЛАПТАРЫ
2.1. Сервер ДӨО-ның стандартты серверлік сөресінде пайдалануға арналуы тиіс.
2.2. Жеткізуші жабдықты Тапсырыс берушінің сөресіне штаттық немесе үйлесімді бағыттағыштарды пайдалана отырып орнатуды қамтамасыз етуге міндетті.
2.3. ДӨО-ның тиісті инфрақұрылымы болған жағдайда Сервер екі тәуелсіз электрмен жабдықтау желісіне қосылу мүмкіндігіне ие болуы тиіс.
2.4. Серверді қосу үшін қажетті барлық күштік кабельдер мен өзге де жиынтықтауыштарды Жеткізуші ұсынуы тиіс.
2.5. Сервер стандартты серверлік ДӨО жағдайларында пайдалануды қолдауы және орнатылған GPU конфигурациясына есептелген штаттық салқындату жүйесіне ие болуы тиіс.
2.6. Тапсырыс беруші Қызметтерді алу мерзімі ішінде ұсынылған жабдықтың техникалық жай-күйі үшін жауапты болады.
3. СЕРВЕРЛІК ЖАБДЫҚҚА ҚОЙЫЛАТЫН ТАЛАПТАР
Сервер төмендегі ең төменгі техникалық сипаттамаларға сәйкес келуі тиіс.
	Параметр
	Ең төменгі талап

	Жабдық түрі
	GPU бар физикалық сервер

	Форм-фактор
	Стандартты сөреге орнатуға арналған серверлік

	CPU
	Өнімділігі бойынша кемінде 2 Intel Xeon процессоры немесе баламасы

	Ядролар саны
	Әрбір CPU-да кемінде 16 физикалық ядро

	RAM
	Кемінде 256 ГБ

	ОЖ жинақтауыштары
	Кемінде 2 × 240 ГБ SSD

	Деректер жинақтауыштары
	Кемінде 2 × 1,92 ТБ SSD

	Аппараттық RAID
	Аппараттық RAID-контроллерінің немесе ақауға төзімділіктің баламалы технологиясының болуы

	Қашықтан басқару
	Серверді басқаруға арналған бөлінген контроллердің болуы

	GPU
	Кемінде 1 дана

	Желілік интерфейстер
	Hardware Bypass функциясы бар кемінде 2 физикалық Ethernet-адаптер

	Қуат көздері
	Резервтеуі бар кемінде 2 тәуелсіз қуат көзі

	Салқындату жүйесі
	Орнатылған конфигурацияға есептелген штаттық жүйе

	
	

	
	



4. ГРАФИКАЛЫҚ ҮДЕТКІШ GPU-ҒА ҚОЙЫЛАТЫН ТАЛАПТАР
Сервер кәсіби/серверлік сыныптағы кемінде бір GPU-мен жабдықталуы тиіс.
GPU төмендегі ең төменгі сипаттамаларға сәйкес келуі тиіс:
	Параметр
	Талап

	GPU саны
	≥ 1

	Архитектура
	NVIDIA Blackwell немесе баламалы/өнімдірек

	CUDA-ядролары
	≥ 24 064

	Tensor Cores
	5-го поколения или выше

	Ray Tracing Cores
	4-го поколения или выше

	AI өнімділігі
	≥ 3 511 AI TOPS

	FP32
	≥ 110 TFLOPS

	RT-производительность
	≥ 333 TFLOPS

	Бейнежад
	≥ 96 ГБ

	Жад түрі
	GDDR7 или выше

	ECC
	Обязательная поддержка ECC

	Жад шинасы
	≥ 512 bit

	Жад өткізу қабілеті
	≥ 1 792 ГБ/с

	
	


5. ЖЕЛІЛІК ИНТЕРФЕЙСТЕРГЕ ҚОЙЫЛАТЫН ТАЛАПТАР
5.1. Сервер кемінде 2 физикалық Ethernet желілік адаптерімен жабдықталуы тиіс.
5.2. Әрбір желілік интерфейстің жылдамдығы кемінде 10 Гбит/с болуы тиіс.
5.3. Желілік адаптерлер аппараттық функцияны қолдауы тиіс:
Hardware Network Bypass / Network Bypass / Fail-Open.
5.4. Bypass аппараттық құралдар арқылы желілік адаптермен қамтамасыз етілуі және мыналарға тәуелді болмауы тиіс:
· операциялық жүйеге;
· драйверге;
· орнатылған бағдарламалық жасақтамаға;
· CPU жұмыс қабілетіне;
· GPU жұмыс қабілетіне.
5.5. Сервер өшірілгенде, қайта жүктелгенде, операциялық жүйе істен шыққанда, қатып қалғанда немесе сервер қуаттан айырылғанда желілік адаптер bypass арқылы желілік трафиктің физикалық өтуін автоматты түрде қамтамасыз етуі тиіс.
5.6. Желілік адаптер Fail-Open және/немесе Fail-Close режимдерін қолдауы тиіс.
5.7. Серверді Тапсырыс берушінің мынадай инфрақұрылымымен біріктіру мүмкіндігі қамтамасыз етілуі тиіс:
· желіаралық экрандармен;
· басып кіруді болдырмау жүйелерімен;
· желілік қауіпсіздік құралдарымен;
· маршрутизаторлармен;
· коммутаторлармен;
· Тапсырыс берушінің өзге де желілік жабдықтарымен.
6. ҚАШЫҚТАН БАСҚАРУ ЖҮЙЕСІ
6.1. Серверде серверді қашықтан басқаруға арналған бөлінген аппараттық контроллер (BMC/IPMI немесе баламасы) болуы тиіс.
6.2. Қашықтан басқару жүйесі мыналарды қамтамасыз етуі тиіс:
· қашықтан қосу/өшіру;
· қайта жүктеу;
· аппараттық жай-күйді мониторингтеу;
· температураны мониторингтеу;
· желдеткіштерді мониторингтеу;
· қуат көздерін мониторингтеу;
· жинақтауыштардың жай-күйін мониторингтеу;
· аппараттық қателер туралы ақпарат алу;
· сервер консоліне қашықтан қол жеткізу.
6.3. Қашықтан басқару интерфейсіне қолжетімділік тек Тапсырыс берушінің желісінен немесе Тапсырыс берушімен келісілген қорғалған арна арқылы жүзеге асырылуы тиіс.
6.4. Жеткізушінің серверге тұрақты және бақыланбайтын қашықтан қолжетімділігі болмауы тиіс.
7. БАҒДАРЛАМАЛЫҚ ЖАСАҚТАМАҒА ҚОЙЫЛАТЫН ТАЛАПТАР
7.1. Жеткізуші GPU-дың қолдау көрсетілетін операциялық жүйемен және қажетті драйверлермен жұмыс істеуін қамтамасыз етуге міндетті.
7.2. Тапсырыс берушінің машиналық оқыту және жоғары өнімді есептеулер міндеттерін орындауға қажетті операциялық жүйе мен бағдарламалық жасақтаманы орнату мүмкіндігі қамтамасыз етілуі тиіс.
7.3. GPU GPU-да есептеулер жүргізуге арналған тиісті бағдарламалық стекті пайдалануды қолдауы тиіс.
7.4. Қызметтер құрамына бастапқы орнату және мына компоненттердің дұрыс жұмыс істеуін тексеру кіруі тиіс:
· GPU драйвері;
· CUDA немесе тиісті бағдарламалық стек;
· GPU мониторингі құралдары;
· жүйелік драйверлер.
8. АҚПАРАТТЫҚ ҚАУІПСІЗДІК ТАЛАПТАРЫ
8.1. Сервер Тапсырыс берушінің оқшауланған желілік ортасында пайдаланылуы тиіс.
8.2. Интернет желісіне қосылу талап етілмейді.
8.3. Жеткізуші Тапсырыс берушімен келісімсіз серверді сыртқы желілерге қосуға құқылы емес.
8.4. Жеткізуші мамандарының техникалық қызмет көрсету үшін серверге қол жеткізуі Тапсырыс берушімен келісілген жағдайда ғана жүзеге асырылады.
8.5. Жеткізушінің барлық қашықтан қосылуы Тапсырыс беруші келіскен қорғалған арналар арқылы жүзеге асырылуы тиіс.
8.6. Жеткізуші Тапсырыс берушінің ДӨО-да қолданыстағы ақпараттық қауіпсіздік талаптарын сақтауға міндетті.
9. ТЕХНИКАЛЫҚ ҚОЛДАУҒА ҚОЙЫЛАТЫН ТАЛАПТАР
Жеткізуші техникалық қолдауды қамтамасыз етуге міндетті.
Техникалық қолдау қызметі мыналарды қамтамасыз етуі тиіс:
· Тапсырыс берушінің өтініштерін тіркеу;
· телефон және электрондық пошта арқылы өтініштерді қабылдау;
· Серверді пайдалану бойынша консультациялар;
· қашықтан диагностика;
· аппараттық диагностика;
· ақауларды жою;
· жабдықтың жұмысқа қабілеттілігін қалпына келтіру.
10. ЖАБДЫҚТЫ АУЫСТЫРУҒА ҚОЙЫЛАТЫН ТАЛАПТАР
10.1. CPU, GPU, RAM, SSD, желілік адаптер, қуат көзі, жүйелік плата немесе басқа да маңызды компонент істен шыққан жағдайда Жеткізуші оны ауыстыруды қамтамасыз етуге міндетті.
10.2. Ауыстыру бастапқыда ұсынылған компоненттен сипаттамалары төмен емес компонентке жүргізіледі.
10.3. Серверді ауыстыру Тапсырыс берушіге қосымша шығындарға әкелмеуі тиіс.
11. БЕРУ ЖӘНЕ ҚАБЫЛДАУ ТӘРТІБІ
Қызметтерді көрсету басталғанға дейін Жеткізуші Тапсырыс берушімен бірлесіп мынадай тексерулерді жүзеге асырады:
1. нақты конфигурацияның техникалық сипаттамаға сәйкестігі;
2. CPU саны мен сипаттамалары;
3. жедел жад көлемі;
4. SSD саны мен сыйымдылығы;
5. GPU сипаттамалары;
6. GPU жадының көлемі;
7. GPU жұмысының дұрыстығы;
8. желілік интерфейстердің жұмысы;
9. Hardware Bypass жұмыс қабілеттілігі;
10. қашықтан басқарудың жұмыс қабілеттілігі (Тапсырыс берушімен келісу бойынша);
11. Тапсырыс берушінің инфрақұрылымына қосылудың дұрыстығы;
12. Интернетке қолжетімділіктің болмауы.
Тексеру нәтижелері бойынша жауапты сақтауға/пайдалануға енгізуге қабылдау актісі ресімделеді.
12. КЕПІЛДІК МІНДЕТТЕМЕЛЕРІ
12.1. Шарттың бүкіл қолданылу кезеңінде Жеткізуші ұсынылған жабдықтың жұмысқа қабілеттілігіне кепілдік береді.
12.2. Ақаулы компоненттерді диагностикалауға, жөндеуге және ауыстыруға байланысты барлық шығындарды Жеткізуші көтереді.
12.3. Жабдық штаттық режимде пайдаланылған кезде оны жөндеуге немесе ауыстыруға байланысты Тапсырыс беруші қосымша шығындарға ұшырамайды.
13. ЖЕТКІЗУШІГЕ ҚОЙЫЛАТЫН ТАЛАПТАР
Жеткізушінің мынадай мүмкіндіктері болуы тиіс:
· физикалық GPU-серверді жалға беру;
· оны Тапсырыс берушінің ДӨО-да орналастыру;
· жабдыққа диагностика және жөндеу жүргізу;
· ақаулы компоненттерді жедел ауыстыру;
· Тапсырыс берушінің желілік инфрақұрылымымен интеграцияны қамтамасыз ету.
14. ЖАБДЫҚТЫ ПАЙДАЛАНУ БАРЫСЫНДАҒЫ ТАПСЫРЫС БЕРУШІГЕ ҚОЙЫЛАТЫН ТАЛАПТАР
Тапсырыс беруші жабдықты пайдалану барысында мынадай қағидалардың сақталуын қамтамасыз етуі тиіс:
· Тапсырыс беруші жабдықты өндірушінің ұсынымдарына және шартта белгіленген талаптарға сәйкес пайдалануды қамтамасыз етеді.
· Жабдықты орналастыру және пайдалану үшін қажетті жағдайларды, оның ішінде электрмен жабдықтауды, желдетуді, температура мен ылғалдылықты өндіруші белгілеген шектерде қамтамасыз етеді.
· Жеткізушімен келісусіз жабдықты өз бетінше ашуға, орнын ауыстыруға, жаңғыртуға немесе оның компоненттерін ауыстыруға жол берілмейді.
· Тапсырыс беруші жабдықтың физикалық сақталуын қамтамасыз етеді және оған рұқсат етілмеген тұлғалардың қолжетімділігін шектейді.
· Ақау, қызып кету немесе өзге де штаттан тыс жағдайлар анықталған кезде Тапсырыс беруші Жеткізушіге хабарлайды және қажет болған жағдайда оның мамандарына диагностика мен техникалық жұмыстарды жүргізу үшін қолжетімділік береді.

